**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.05.2019, ora 08.00 – 15.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 15.05.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis 14.05.2019, la ora 13.00, atenţionarea hidrologică nr.12 – COD GALBEN, valabilă în intervalul 14.05.2019, ora 18.00 -15.05.2019, ora 16.00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri, cu posibile depășiri ale COTELOR DE ATENŢIE** pe râurile din bazinele hidrografice: Bega Veche, Bega – bazin superior şi afluenţi bazin mijlociu şi inferior, Timiş –bazin superior şi afluenţi bazin mijlociu şi inferior, Bârzava, Moraviţa, Caraş, Nera, Cerna, Drincea, Desnăţui,Jiu – bazin amonte s.h. Podari,afluenţii Oltului aferenţi sectorului aval S.H. Cornet – amonte Ac. Ipoteşti,Olteţ – bazin superior şi mijlociu şi Dunăre - afluenţii mici aferenţi sectorului amonte Ac. Porţile de Fier II(cu probabilitate de producere și intensitate mai mare pe unele râuri mici din judeţele: Caraş-Severin, Mehedinţi şi Gorj).

Această atenţionare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ARGEŞ, CARAŞ-SEVERIN, DOLJ, GORJ, HUNEDOARA, MEHEDINŢI, OLT, TIMIŞ şi VÂLCEA**(9 prefecturi) – COD GALBEN.*

**Debitele au fost** **în creștere, ca urmare a** precipitațiilor căzute în interval și propagării, exceptând râurile din bazinele hidrografice: Buzău, Râmnicu Sărat, Putna, Bârlad, cursul superior al Prutului, cursul Siretului, cursurile mijlocii și inferioare ale Someșului și Mureșului și cursurile inferioare ale Arieșului, Târnavelor, Begăi, Timișului, Sucevei, Moldovei și Bistriței, unde au fost în scădere.

Pe râurile din bazinele hidrografice: Vedea, Argeș, Ialomița și pe cele din Dobrogea debitele au fost în general staționare.

În urma precipitaţiilor sub formă de aversă, cu caracter torențial, căzute în interval şi propagării s-au produs scurgeri importante pe versanţi, torenţi, pâraie, viituri rapide pe râurile mici din Banat și vestul Olteniei cu creşteri semnificative de niveluri și debite și depăşirea izolată a COTELOR DE ATENŢIE.

**Se situează peste** **COTA DE ATENȚIE** râul Moravița la stația hidrometrică Moravița (250+2)-jud. TM.

Debitele se situează la valori cuprinse între 40-90% din normalele lunare, mai mari ( în jurul şi peste mediile multianuale lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișul Negru, Crișul Alb, Mureș (exceptând Arieșul), Bega, Timiș, Bârzava, Caraș, Nera, bazinul superior al Jiului, bazinul superior şi miijlociu al Oltului, pe Siret şi Prut, pe cursurile superioare ale Buzăului şi Trotuşului, pe cursurile mijlocii şi inferioare ale Moldovei şi Bârladului şi pe cursurile inferioare ale Sucevei, Jijiei şi Bahluiului.

**Debitele vor fi în creștere, ca urmare a** precipitațiilor sub formă de aversă prognozate și propagării, exceptând râurile din bazinele hidrografice: Buzău, Râmnicu Sărat, Putna, Trotuș, bazinele superioare și mijlocii ale Bistriței, Moldovei, Sucevei, Jijiei, Bahluiului și cursul superior al Prutului, unde vor fi în scădere.

Ca urmare a precipitaţiilor înregistrate, a celor prognozate şi propagării se pot produce scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şicreşteri de debite şi niveluri cu posibile depăşiri ale COTELOR DE ATENŢIE pe unele râurile mici din sud–vest și din zonele de deal și munte din sudul țării.

**DUNĂRE**

**Debitul la intrarea în ţară** (secţiunea Baziaş) în intervalul 14-15.05.2019 **a fost în creștere, având valoarea de 7500 m3/s**, peste media multianuală a lunii **mai (7250 m3/s).** În aval de Porţile de Fier debitele au fost în creștere.

**Debitul la intrarea în ţară** (secţiunea Baziaş) **va fi** **în creştere (7800 m3/s).**

În aval de Porţile de Fier debitele vor fi în creștere.

**2.** **Situaţia meteorologică în intervalul 14.05.2019, ora 08.00 –15.05.2019, ora 06.00**

**Administraţia Naţională de Meteorologie (A.N.M.) a emis în data de 14.05.2019, la ora 11.00, atenţionarea meteorologică nr. 23, astfel:**

**-informare meteorologică în intervalul 14.05.2019, ora 15:00-17.05.2019, ora 10:00:** „în cea mai mare parte a țării vor fi perioade cu instabilitate atmosferică accentuată ce se va manifesta prin averse torențiale, frecvente descărcări electrice, intensificări ale vântului, vijelii și căderi de grindină. Cantitățile de apă vor depăși, în perioade scurte de timp sau prin acumulare, 15...25 l/mp și izolat 40 l/mp.”

**-COD GALBEN în intervalul 14.05.2019, ora 18:00 –15.05.2019, ora 10:00- cantități de apă însemnate: „**în județele Mehedinți, Gorj, Vâlcea, Dolj, Caraș-Severin, Timiș și local în județul Hunedoara se vor semnala averse, iar în intervale scurte de timp sau prin acumulare se vor înregistra cantități de apă ce vor depăși 25 l/mp și pe arii restrânse 40...60 l/mp**.**”

Aceastăatenţionare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*-toate prefecturile (42 de prefecturi)-informare meteorologică;*

*-CARAŞ-SEVERIN, DOLJ, GORJ, MEHEDINŢI, HUNEDOARA, TIMIŞ şi VÂLCEA*(7 prefecturi)– *COD GALBEN.*

**În ţară,** vremea s-a răcit și a devenit deosebit de rece pentru această dată, în special în regiunile vestice, unde abaterile față de mediile climatologice au fost de până la 11...12 grade. Cerul a fost mai mult noros. S-au semnalat averse pe arii extinse în toate regiunile, exceptând Dobrogea, unde acestea au fost izolate. Pe suprafețe mici aversele au fost însoțite de descărcări electrice, iar în sud-vestul și nord-vestul teritoriului cantitățile de apă au depășit 20...25 l/mp (până la încheierea prezentului raport s-au acumulat până la 31 l/mp la Calafat, în județul Dolj). Pe crestele Carpaților Meridionali, trecător precipitațiile au fost și sub formă de lapoviță și ninsoare. Vântul a suflat slab și moderat, cu intensificări pe arii restrânse în centrul și sudul țării, dar mai ales pe crestele montane, unde la rafală s-au atins viteze de până la 80...90 km/h. La ora 21.00 stratul de zăpadă măsura la munte până la 177 cm la stația meteorologică Bâlea-Lac. Temperaturile maxime s-au încadrat între 11 grade la Rădăuți, Sânnicolau Mare, Șiria și Jimbolia și 22 de grade la Tulcea și Gorgova. La ora 06.00 se înregistrau valori termice cuprinse între 5 grade la Brașov și 16 grade la Constanța-DIG, Gura Portiței, Sulina și Sfântu Gheorghe-DELTĂ.

**Observație:** începând de ieri, de la ora 06.00, au fost în vigoare 2 atenționări cod galben pentru fenomene meteorologice periculoase imediate, emise după cum urmează: una de către SRPV Craiova și una de către CNPM pentru Muntenia.

**La Bucureşti,** vremea s-a răcit și a devenit deosebit de rece. Cerul a fost mai mult noros și îndeosebi pe parcursul zilei au fost averse. Vântul a suflat în general moderat. Temperatura maximă a fost de 16 grade la Filaret și Băneasa și de 17 grade la Afumați. La ora 06.00 se înregistrau 13 grade la stațiile meteorologice Băneasa și Filaret.

**3. Prognoza meteorologică în intervalul 15.05.2019, ora 08.00 –16.05.2019, ora 8.00**

**În ţară,** vremea va fi instabilă. Mai ales după-amiaza și noaptea vor fi înnorări temporar accentuate, averse, frecvente descărcări electrice, intensificări ale vântului, vijelii și căderi de grindină pe arii relativ extinse în regiunile nord-vestice, centrale, sudice și la munte și local în restul teritoriului. Cantitățile de apă vor depăși în intervale scurte de timp sau prin acumulare 10...15 l/mp și pe suprafețe mici 30...40 l/mp. Temperaturile maxime se vor încadra, în general, între 14 și 23 de grade, iar cele minime vor fi cuprinse între 5 și 14 grade.

**La Bucureşti** vremea va fi în general instabilă. Temporar înnorările vor fi accentuate și mai ales după-amiaza și noaptea se vor semnala averse, descărcări electrice și intensificări de scurtă durată ale vântului. Temperatura maximă va fi de 23...24 de grade, iar cea minimă de 11...12 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate la 13.05.2019 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României în data de 13.05.2019 s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**